钦定古今图书集成/明伦汇编/交谊典/第054卷 > 《仲氏宅宴序》前人
## 钦定古今图书集成/明伦汇编/交谊典/第054卷 > 《仲氏宅宴序》前人

仆不幸在流俗而嗜烟霞，恨林泉，不比德而嵇阮不
同时，处良辰而郁怏，仰高风而杼柚者多矣。岂夫司
马卿之车骑，上客盈门；仲长统之园林，群英在席。坐
卧南郭，萧条东野，江波浩旷，晴山纷积，嘉鸳鸾之接
翼，曜江汉之多才，顾斜景而危心，瞻火云而变色，思
传胜饯，敢振文锋，盖同席者高人薛曜等耳。盍各赋
诗，放怀叙志，俾山川获申于知己，烟霞受制于吾徒
也。